Source: https://aua.gl/kl/Unammineq
Timestamp: 2020-03-31 00:40:38+00:00

Document:
Unammilleqatigiinnermi Aalajangiisartut - AUA
Unammilleqatigiinnerup iluani annertuumik kattussinerit aqutsisoqarfiup akuersissutigisarpai, Unammilleqatigiinnerup inatsisaanni unioqqutitsisoqarsimatillugu paasiniaallutik aamma qisuariaateqartarput, aamma unammilleqatigiinnerup inatsisaanni suliffeqarfiit oqartussaasullu siunnersortarlugit.
AttavissatAalajangiisartutInatsisitNalunaaruteqarnermi immersugassiaq K1Nalunaaruteqarnermi immersugassiaq K2 & K3
Unammilleqatiginnermi oqartussaasut attaviginiarukkit ugguuna attavigisinnaavatit:
Mail-ikkut allagit unammineq@nanoq.gl
Immersugassaatigut ilaat immersoruk
Attaviginnginnitsinni suna ilisimassaviuk?
Naliginnaasumik saaffiginnissutit nassiunneqassapput unammineq@nanoq.gl Unammilleqatiginnermi Aqutsisoqarfiup nammineq mail-ia.
Unammilleqatigiinnermut inatsit naapertorlugu isumaqatigiittoqarsimaneq imaluunniit pisortatigut ikiorsiinikkut isumaqatigiittoqarsimaneq pillugu nalunaaruteqarniaruit, taava immersugassaq atussavat. Uani immersugassat aasinnaavatit.
Misissuilluni alakkarterinerni Atuisartoqarnermut Unammilleqatigiinnermullu Aqutsisoqarfiup pingaartittarpaa tatigeqatigiilluni aammalu suliffeqarfik alakkarneqartoq pisariaqanngitsumik nittarsaannerlussanagu. Taamaammat misissuilluni alakkarterinerit oqaaseqarfigisinnaanngilagut imaluunniit uppernarsarusuttarnatigit.
Unammilleqatigiinnermut ataatsimiititaliat 7-nik ilaasortaqarput. GE aamma NUSUKA tamarmik ilaasortamik ataatsimik innersuussisinnaapput. Allattoqarfeqarnikkut aalajangiisartunut suliassat Atuisartoqarnermut Unammilleqatigiinnermullu Aqutsisoqarfiup ingerlattarai.
Unammileqatigiinnermut ataatsimiititaliat ullumikkut aqunneqarnermikkut ima inissisimapput:
Namminersorlutik Oqartussat nalunaarutaat nr. 8, 28. juuni 2017-meersoq, tamatumani pineqarput tapiissutit pisortat suliffeqarfiutaannut aalajangersimasunut ingerlateqqinneqartarsimasut, tamatumali saniatigut kaaviaartitsisarnermik naatsorsuisarneq pillugu Nalunaarut Unammilleqatigiinneq pillugu Namminersornerullutik Oqartussat Inatsisartut inatsisaanut attuumassuteqartoq atorunnaarsinneqarpoq
Unammilleqatigiinneq pillugu Inatsisartut inatsisaat malillugu suliffeqarfiit kattunnerannik nalunaaruteqartarneq pillugu Namminersorlutik Oqartussat nalunaarutaat nr. 3, 10 marsi 2016-imeersoq
Suliffeqarfiup imaluunniit ingerlatseqatigiiffissuup ataatsip iluani isumaqatigiissutit il.il. pillugit Namminersorlutik Oqartussat nalunaarutaat nr. 4, 10. marts 2016-imeersoq
Atuisartoqarnermut Unammilleqatigiinnermullu Aqutsisoqarfiup sulinera pillugu Namminersorlutik Oqartussat nalunaarutaat nr. 5, 10. marts 2016-imeersoq
Unammilleqatigiinnermut Ataatsimiititaliap suleriaasissaa taassumalu suliassai pillugit Namminersorlutik Oqartussat nalunaarutaat nr. 12, 23. juli 2015-imeersoq
Unammilleqatigiinneq pillugu Inatsisartut inatsisaanni nr. 1, 15. maaji 2014-imeersumi § 8, imm. 2, oqaaseqatigiit aappaat, § 9, oqaaseqatigiit aappaat aamma § 11, imm. 6 naapertorlugit aalajangersarneqarpoq:
§ 1. Unammilleqatigiinneq pillugu inatsimmi §8, imm.2, oqaaseqatigiit siulliit, §9, oqaa-seqatigiit siulliit imaluunniit § 11, imm. 4 malillugit nalunaaruteqarneq imaluunniit § 11, imm. 5, oqaaseqatigiit siulliit malillugit apeqquteqaateqarneq ukuninnga saqqummiunneqar-sinnaavoq:
1) Suliffeqarfiit arlaat sunaluunniit isumaqatigiissummi pineqartumi imaluunniit suleriaatsinik ataqatigiissitsinerni peqataasut.
2) Suliffeqarfiit kattuffii suulluunniit isumaqatigiissummi pineqartumi imaluunniit suleriaatsi-nik ataqatigiissitsinerni peqataasut, imaluunniit isumaqatigiissummi pineqartumi imaluunniit suleriaatsinik ataqatigiissitsinerni peqataasut iluanni isumaqatigiissutaasimasut imaluunniit pi-simasut.
3) Suliffeqarfik sunaluunniit kisimiilluni imaluunniit suliffeqarfiit allat peqatigalugit pissaa-neqarnerusumik inissisimanissamik eqqarsaateqartoq.
4) Suliffeqarfik sunaluunniit kisimiilluni imaluunniit suliffeqarfiit allat peqatigalugit pissaa-neqarnerusumik inissisimanissamik atornerluinissamik eqqarsaateqartoq.
Imm. 2. Imm. 1-imi pineqartut suliffeqarfinni peqataasuni ataasiinnaq ataasiakkaalluunniit nalunaaruteqarpat imaluunniit apeqquteqaateqarpat, suliffeqarfiit peqataasut allat nalunaarut imaluunniit apeqquteqaat pillugit nalunaarfigineqarsimanersut nalunaarummit imaluunniit apeqquteqaammit tamanna takuneqarsinnaassaaq.
Imm. 3.Ataatsimoorluni nalunaaruteqarnermi imaluunniit apeqquteqaateqarnermi suliffe-qarfik imaluunniit suliffeqarfiit nalunaaruteqarfigineqartut imaluunniit apeqquteqaatigineqar-tut sinnerlugit allagaatinik nassiussinissamik tigusinissamullu piginnaatinneqartoq sinniisoq allanneqassaaq.
§ 2.Nalunaarut imaluunniit apeqquteqaat Atuisartoqarnermut Unammilleqatigiinnermullu Aqutsisoqarfimmut tunniunneqassaaq. Allakkatigut imaluunniit elektronikkikkut atassute-qartoqarsinnaavoq. Allagaatit ilaatinneqartut assilissatut ilanngunneqarsinnaapput.
§ 3. Nalunaarut imaluunniit apeqquteqaat immersugassap K1 atorlugu imaluunniit digital-imik assilinera atorlugu tunniunneqassaaq, aamma immersugassami K1-imi allassimasunik paasissutissanik allagaatinillu imaqassalluni.
Imm. 2. Suliap misissorneqarnissaanut pisariaqanngitsut Unammilleqatigiinnermut Ataatsi-miititaliaq isumaqarpat immersugassaq K1-imi allassimasut paasissutissat allagaatillu tun-niunneqarnissaannut pisussaaffimmiit noqqaasoqarneratigut Unammilleqatigiinnermut Ataa-tsimiititaliaq pisussaajunnaarsitsisinnaavoq.
Imm. 3.Tigusinermiit kingusinnerpaamik ullut qulit kingorna nalunaarutip apeqquteqaatil-luunniit tiguneqarnera Unammilleqatigiinnermut Ataatsimiititaliamik uppernarsarneqassaaq.
Imm. 4.Nalunaarummi, apeqquteqaammi imaluunniit allagaatini ilanngunneqartuni paasis-sutissat tamakkiisuunngitsut Unammilleqatigiinnermut Ataatsimiititaliamit paasineqarpat ta-manna pillugu Unammilleqatigiinnermut Ataatsimiititaliap nalunaaruteqartoq allakkatigut na-lunaarfigissavaa aamma paasissutissat ilassutaannut piffissamik naleqquttumik aalajangiilluni.
Imm. 5. Nalunaarummi imaluunniit apeqquteqaammi allassimasuni pissutsini annertuunik allanngortoqarnera pillugu, aamma nalunaaruteqartup ilisimasaanik imaluunniit ilisimasaria-qagaanik nalunaaruteqartoq peqquneqarani ingerlaannartumillu Unammilleqatigiinnermut Ataatsimiititaliamut nalunaaruteqassaaq.
§ 4. Nalunaarut imaluunniit apeqquteqaat tamakkiisumik eqqortumillu nalunaarummik ima-luunniit apeqquteqaammik, §3-mi allassimasutut Atuisartoqarnermut Unammilleqatigiinnermul-lu Aqutsisoqarfiup piffissami tigusineraniit inatsisitigut sunniuteqalissaaq.
§ 5.Maleruagassat ulloq 10. apriili 2015-imi atuutilissapput.
Imm. 2. Peqatigisaanik isumaqatigiissutinik ilaalu ilanngullugit Unammilleqatigiinnermut Ataatsimiititaliamut nalunaaruteqartarneq pillugu maleruagassat pillugu Unammilleqatigiin-nermut Ataatsimiititaliap nalunaarutaa nr. 1, 5. februaari 2008-meersoq atorunnaarpoq.
Unammilleqatigiinnermut Ataatsimiititaliaq, ulloq 10. apriili 2015
Unammilleqatigiinneq pillugu Inatsisartut inatsisaanni nr. 1, 15. maaji 2014-meersumi § 12, imm. 5, oqaaseqatigiit aappaat naapertorlugu aalajangersarneqarpoq:
§ 1. Unammilleqatigiinneq pillugu inatsimmi nr. 1, 15. maaji 2014-meersumi § 12, imm. 5, oqaaseqatigiit siulliit malillugit nalunaarut ukuninnga tunniunneqarsinnaavoq:
1) Naalakkersuisoqarfik imaluunniit kommuni tapiissummik tunniussisuusoq imaluunniit aqutsisuusoq.
2) Pisortanit tapiissutinik tigusisuusut.
§ 2. Nalunaarut Atuisartoqarnermut Unammilleqatigiinnermullu Aqutsisoqarfimmut tunniun-neqassaaq. Allakkatigut imaluunniit elektronikkikkut atassuteqartoqarsinnaavoq. Allagaatit ilaatinneqartut assilissatut ilanngunneqarsinnaapput.
§ 3. Oqartussanit imm. 1, nr. 1-imi taaneqartunit pisortanit tapiissutit pillugit nalunaarut im-mersugassiami K2-mi allanneqarsimasunik paasissutissanik allagaatinillu imaqassaaq. § 1, nr. 2-mi taaneqartunik tigusisunik pisortanit tapiissutit pillugit nalunaarut allanneqarluni ima-luunniit immersugassiap K3-p digitalimik immersugaalluni tunniunneqassaaq, aamma immer-sugassiami K3-mi allanneqarsimasunik paasissutissanik allagaatinillu imaqassalluni. Immersugassiat marluullutik Unammilleqatigiinnermut Ataatsimiititaliamiit nalunaarummut matumunga ilanngussatut naqitaapput.
Imm. 2. Suliap misissorneqarnissaanut pisariaqanngitsut Unammilleqatigiinnermut Ataatsi-miititaliaq isumaqarpat immersugassiani allassimasut paasissutissat allagaatillu tunniunneqar-nissaannut pisussaaffimmiit noqqaasoqarneratigut Unammilleqatigiinnermut Ataatsimiitita-liaq pisussaajunnaarsitsisinnaavoq.
§ 4. Tigusinermiit kingusinnerpaamik ullut qulit kingorna nalunaarutip tiguneqarnera Unammilleqatigiinnermut Ataatsimiititaliamik uppernarsarneqassaaq.
Imm. 2. Nalunaarummi imaluunniit allagaatini ilanngunneqartuni paasissutissat tamakkii-suunngitsut Unammilleqatigiinnermut Ataatsimiititaliamit paasineqarpat tamanna pillugu Unammilleqatigiinnermut Ataatsimiititaliap nalunaaruteqartoq allakkatigut nalunaarfigissavaa aamma paasissutissat ilassutaannut piffissamik naleqquttumik aalajangiilluni.
Imm. 3. Nalunaarummi allassimasuni pissutsini annertuunik allanngortoqarnera pillugu, aamma nalunaaruteqartup ilisimasaanik imaluunniit ilisimasariaqagaanik nalunaaruteqartoq peqquneqarani ingerlaannartumillu Unammilleqatigiinnermut Ataatsimiititaliamut nalunaa-ruteqassaaq.
§ 5. Maleruagassat ulloq 10. apriili 2015 atulersinneqarput.
Imm. 2. Peqatigisaanik pisortaniit tapiissutit nalunaarutigineri pillugit maleruagassat pillugit Unammilleqatigiinnermut Ataatsimiititaliap nalunaarutaat nr. 2, 30. septembari 2008-meersoq atorunnaarsinneqarpoq.
Carl-Aage Skovaa / Nicolai Odgaard Jensen
Nalunaaruteqarnermi immersugassiaq K1
Nalunaaruteqarnermi immersugassiaq K2 & K3
Unamminermit saqqummiussat

References: § 8
 § 9
 § 11

§ 1
 §8
 §9
 § 11
 § 11

§ 2

§ 3

§ 4
 §3

§ 5
 § 12

§ 1
 § 12

§ 2

§ 3
 § 1

§ 4

§ 5